Document ID: 32004R0730

Komisijos reglamentas (EB) Nr. 730/2004
2004 m. balandžio 19 d.
adaptuojantis Reglamentą (EEB) Nr. 1859/82 dėl respondentinių valdų atrankos žemės ūkio valdų pajamų nustatymui dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo į Europos Sąjungą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį, ypač jos 2 straipsnio 3 dalį,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo 57 straipsnio 2 dalį,
kadangi:
(1) Komisijos reglamento (EEB) Nr. 1859/82 [1] 2 straipsnyje kiekvienai valstybei narei nustatomas minimalus respondentinių valdų, priklausančių ūkių apskaitos duomenų tinklo tiriamai sričiai, ekonominis dydis.
(2) Respondentinių valdų skaičius kiekvienai valstybei narei, atrinktinas pagal regionus, yra nustatytas Reglamento (EEB) Nr. 1859/82 I priede.
(3) Atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (toliau - naujos valstybės narės) stojimą, turėtų būti nustatytas minimalus ekonominis dydis naujoms valstybėms narėms, o taip pat respondentinių valdų skaičius pagal regionus naujoms valstybėms narėms.
(4) Turėtų būti nustatytas terminas pirmam patvirtintam naujoms valstybėms narėms skirtam atrankos planui pateikti.
(5) Dėl to atitinkamai reikėtų iš dalies pakeisti Reglamentą (EEB) Nr. 1859/82,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1859/82 iš dalies keičiamas taip:
1. 2 straipsnis pakeičiamas taip:
"2 straipsnis
2004 ataskaitiniams metams - 12 vienas paskui kitą einančių mėnesių, prasidedančių tarp 2004 m. sausio 1 d. ir 2004 m. liepos 1 d. - bei vėlesniems ataskaitiniams metams, minimalus ekonominis dydis, kuris nurodytas Reglamento Nr. 79/65/EEB 4 straipsnyje, yra nustatytas toks:
-Belgijai: | 16 ESU |
-Čekijos Respublikai: | 4 ESU |
-Danijai: | 8 ESU |
-Vokietijai: | 8 ESU |
-Estijai: | 2 ESU |
-Graikijai: | 2 ESU |
-Ispanijai: | 2 ESU |
-Prancūzijai: | 8 ESU |
-Airijai: | 2 ESU |
-Italijai: | 4 ESU |
-Kiprui: | 1 ESU |
-Latvijai: | 2 ESU |
-Lietuvai: | 2 ESU |
-Liuksemburgui: | 8 ESU |
-Vengrijai: | 2 ESU |
-Maltai: | 8 ESU |
-Nyderlandams: | 16 ESU |
-Austrijai: | 8 ESU |
-Lenkijai: | 2 ESU |
-Portugalijai: | 2 ESU |
-Slovėnijai: | 2 ESU |
-Slovakijai: | 6 ESU |
-Suomijai: | 8 ESU |
-Švedijai: | 8 ESU |
-Jungtinei Karalystei (išskyrus Šiaurės Airiją): | 16 ESU |
-Jungtinei Karalystei (tik Šiaurės Airija): | 8 ESU" |
2. 5 straipsnis papildomas šia pastraipa:
"Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija savo 2004 ataskaitinių metų atrankos planą Komisijai pateikia iki 2004 m. lapkričio 30 d."
3. I priedas pakeičiamas šio reglamento priedo tekstu.
2 straipsnis
Tuo atveju, jei įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartis, šis reglamentas įsigalioja jos įsigaliojimo dieną.
Jis taikomas nuo 2004 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 19 d.

Labels: 4
19
6